અબજોપતિ બિલ્ડર પપ્પા (રજત કપૂર)નો IIM, બૅન્ગલોરનો પાસઆઉટ દીકરો કબીર (અજુર્ન કપૂર) સનાતન કરીઅર-વૈરાગ્યથી પીડાય છે અને મમ્મીની જેમ હાઉસવાઇફ એટલે કે હાઉસ-હસબન્ડ બનવા ઇચ્છે છે. બીજી બાજુ સોશ્યલ ઍક્ટિવિસ્ટ મમ્મી (સ્વરૂપ સંપત)ની કરીઅર-ગર્લ કિયા (કરીના કપૂર)ને મન જીવન માત્ર કારકિર્દીને પાત્ર. આ બન્નેની જોડી પેલી બ્લૉક્સ જોડવાની લેગો ગેમ જેવી છે. તરત જ એકબીજામાં ફિક્સ થઈ જાય છે. પરંતુ વાસણ ભલેને સ્ત્રી ચડાવે કે પુરુષ, ન ખખડે તો જ નવાઈ. ઈગોની કાંકરી લાગે અને હિંગ્લિશમાં યુયુ-મીમી સ્ટાર્ટ. નતીજા? ઓવર ટુ મૂવી.